CELEX: 62009TN0005
Language: fi
Date: 2009-01-02 00:00:00
Title: Asia T-5/09: Kanne 2.1.2009 — Lind v. komissio

21.3.2009   
            
            
               FI
            
            
               Euroopan unionin virallinen lehti
            
            
               C 69/45
            
         Kanne 2.1.2009 — Lind v. komissio
   (Asia T-5/09)
   (2009/C 69/99)
   Oikeudenkäyntikieli: englanti
   Asianosaiset
   
      Kantaja: Brigit Lind (Greve, Tanska) (edustaja: asianajaja I. Anderson)
   
      Vastaaja: Euroopan yhteisöjen komissio
   Vaatimukset
   
               —
            
            
               Komissio on velvoitettava maksamaan kantajalle henkilökohtaisesti 50 000 euron määrä tai muu vastaava määrä, jonka yhteisöjen tuomioistuin katsoo kohtuulliseksi ja oikeudenmukaiseksi korvaukseksi hänen veljensä kärsimysten ja kuoleman vuoksi kokemastaan shokista ja kärsimyksestä, jotka ovat seurausta komission yllättävästä ja laittomasta kieltäytymisestä panemasta direktiivin 96/26 mukaista lääketieteellistä tarkkailua täytäntöön Thulen säteilyhätätilanteeseen osallistuneiden entisten työntekijöiden tapauksessa
            
         
               —
            
            
               komissio on velvoitettava maksamaan John Erling Nochenin kuolinpesälle, jota kantaja edustaa, 250 000 euron määrä tai muu vastaava määrä, jonka yhteisöjen tuomioistuin katsoo kohtuulliseksi ja oikeudenmukaiseksi korvaukseksi tämän vuoden 2006 ja kuolemansa välisenä aikana kokemasta kivusta ja kärsimyksestä, joihin kuuluu tietoisuus elinajan lyhenemisestä ja jotka ovat seurausta komission yllättävästä ja laittomasta kieltäytymisestä panemasta direktiivin 96/26 mukaista lääketieteellistä tarkkailua täytäntöön Thulen säteilyhätätilanteeseen osallistuneiden entisten työntekijöiden tapauksessa sekä 6 000 euron määrä hautajaiskustannuksia
            
         
               —
            
            
               komissio on velvoitettava korvaamaan kohtuulliset oikeudenkäyntikulut ja kantajalle käsiteltävänä olevasta kanteesta aiheutuneet muut kulut.
            
         Oikeudelliset perusteet ja pääasialliset perustelut
   Kantaja vaatii käsiteltävänä olevassa asiassa vahingonkorvausta sopimuksen ulkopuolisen vastuun perusteella vahingoista, jotka hän väittää kärsineensä veljensä kuoltua sen vuoksi, että komissio on väitetysti kieltäytynyt noudattamasta Euroopan parlamentin päätöslauselmaa (1) ja velvoittamasta Tanskaa soveltamaan perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13.5.1996 annetun neuvoston direktiivin 96/29/Euratom (2) säännöksiä Thulessa Grönlannissa tapahtuneessa ydinonnettomuudessa mukana olleisiin työntekijöihin, mukaan lukien kantajan veljeen.
   
      (1)  Euroopan parlamentin mietintö vuonna 1968 Thulessa tapahtuneen maahansyöksyn kansanterveydellisistä seurauksista (vetoomus N:o 720/2002) (2006/2012(INI)).
   
      (2)  EYVL L 159, s. 1.